b"\n_START_ARTICLE_\nDelfi\n_START_SECTION_\nDesenvolupament de l'empresa\n_START_PARAGRAPH_\nDelfi va ser creada el 1999 per l'empresa d'Est\xc3\xb2nia MicroLink i venuda el 2003 a l'empresa noruega Findexa. El 2007 el grup de medis estoni\xc3\xa0 Ekspress Grupp va adquirir el 100% de les accions de Delfi per 54 milions d'euros. [6] Opera sota un sol nom als tres estats b\xc3\xa0ltics de Litu\xc3\xa0nia, Est\xc3\xb2nia i Let\xc3\xb2nia. T\xc3\xa9 la seva pr\xc3\xb2pia oficina a Moscou, Kaliningrad, Vars\xc3\xb2via i Estocolm. Tamb\xc3\xa9 obt\xc3\xa9 les seves not\xc3\xadcies de l'ag\xc3\xa8ncia Servei de Not\xc3\xadcies del B\xc3\xa0ltic.\n_START_SECTION_\nLlibertat d'expressi\xc3\xb3\n_START_PARAGRAPH_\nPerqu\xc3\xa8 els visitants de Delfi poden comentar an\xc3\xb2nimament a cada not\xc3\xadcia, aquest lloc genera debats sobre la llibertat d'expressi\xc3\xb3 als Estats b\xc3\xa0ltics. Alguns membres dels Parlaments d'Est\xc3\xb2nia i Litu\xc3\xa0nia han proposat lleis perqu\xc3\xa8 Delfi i d'altres portals de not\xc3\xadcies siguin responsables del contingut dels comentaris an\xc3\xb2nims."